Pe un çestin de perseghe

Poexia de Umberto V. Cavassa

PE UN ÇESTIN DE PERSEGHE

(a Luigi Panero, poeta e fruticoltô)

Ninte gh'è de ciû fin, mae cäo Pane'
de perseghe savoìe che a-o Priggian
da poeta vivendo e giardinê
ti fâe cresce e mêuiâ de man in man.
Han l'ödô bôn dô campo e dell'estae
ödôan de anchêu.. de tempo ormai lôntan
de belle figge fresche e... de passae,
de mattinae vegnûe... che se ne van.
Primma da daghe drento unn-a dentâ
(ma no dîlo a nisciûn) ghe daggo ûn baxo
e ûn teneo nomme che... nisciûn saviâ.
E poi con ûn sospîo - no ne fa caxo -
ghe caezo a pelle finn-a da sposâ
e... me-a divoro tûtta adaxo adaxo.

Categorîa:Conponiménti in lìgure